stanford-oval/wikipedia huggingface dataset:
קוריה הוסטיליה
גלריה

מבני הקוריה לאורך השנים
מבט מכיוון דרום מערב
מבט מכיוון מזרח
קוריולאנוס (סרט)

| --- | --- |

 מבוסס על:  קוריולנוס 
 בימוי:  רייף פיינס 
 הופק בידי:  רייף פינס ג'ון לוגן
 תסריט:  ג'ון לוגן 
 עריכה:  ניקולס גסטר 
 שחקנים ראשיים:  רייף פינס ג'רארד באטלר ונסה רדגרייב בריאן קוקס ג'סיקה צ'סטיין ג'יימס נסביט
 מוזיקה:  אילן אשקרי 
 צילום:  ברי אקרויד 
 מדינה:  בריטניה בריטניה
 חברת הפקה:  Icon Productions, BBC Films 
 חברה מפיצה:  Icon Productions BBC Films
 שיטת הפצה:  וידאו על פי דרישה 
 הקרנת בכורה:  14 בפברואר 2011 
 משך הקרנה:  123 דק' 
 שפת הסרט:  אנגלית 
 סוגה:  סרט מלחמה, סרט מתח, דרמה פוליטית, סרט דרמה, סרט מתח פוליטי 
 תקציב:  7.7 מיליון דולר
 הכנסות:  1,072,602 מיליון דולר
 הכנסות באתר מוג'ו:   coriolanus
 פרסים:  פרס הקולנוע הבריטי העצמאי לשחקנית המשנה הטוב ביותר (ונסה רדגרייב) 
 www.coriolanusmovie.co.uk
 דף הסרט ב־IMDb
 
קוריולאנוס (באנגלית: Coriolanus) הוא סרט מלחמה בריטי משנת 2011, העוסק בגאיוס מרקיוס קוריולאנוס. הסרט מתבסס על מחזהו של ויליאם שייקספיר "קוריולנוס". שייקספיר בתורו השתמש כמקור בחיבורו של פלוטרכוס "חיי אישים". חרף העובדה שהסיפור המקורי מתרחש בעת העתיקה, הסרט מתרחש בעולם המודרני, תוך שמירה על השמות והמושגים המקוריים וכן על הלשון השייקספירית המקורית.
עלילה

ברומא פורץ משבר מזון. המון העם מתנפלים על מחסני המזון של הממשלה, אולם הסתערותם נבלמת בידי הגנרל גאיוס מרסיוס, אשר מרסן אותם בכוח אישיותו בלבד. מרסיוס הוא מפקד קשוח, בן אצולה אשר בז להמון העם ואינו חושש להביע את דעותיו בגלוי. במקביל, עם הוולסקים פותח במלחמה על רומא. בראש הוולסקים עומד טולוס אופידיוס, אשר הוא אויב מושבע של מרסיוס אך דומה לו באישיותו.
מרסיוס מוביל התקפה על העיר הולסקית קוריולי, ובמהלך הקרב מתעמת עם טולוס עצמו. בעקבות הקרב מוענק לו הכינוי "קוריולאנוס". בעידודה של אמו הלוחמנית וולמוניה, קוריולאנוס מגיש את מועמדתו למשרת הקונסול, ולמרות שבתחילה נבחר בתמיכת האצולה והעם גם יחד, הרי שעד מהרה העם חוזר בו מהחלטתו, מדיח את קוריולאנוס ממשרת הקונסול ומגרש אותו מהעיר. קוריולאנוס אכול רגשות נקם, ומצטרף אל טולוס והוולסקים למסע נקמה ברומא. הסנאט הרומי שולח אל קוריולאנוס את ידידו לשעבר, מנניוס אגריפה במטרה לנסות לרכך את לבו. קוריולאנוס משפיל אותו לעיני הוולסקים, ומנניוס הפגוע מתאבד.
משכלתה כל תקווה, אמו אשתו ובנו של קוריולאנוס יוצאים אל בן משפחתם בעצמם. אל מול תחנוניה שלל אמו, קוריולאנוס נשבר ומורה לוולסקים לסגת. הם מצייתים לו, אולם לאחר מכן רוצחים אותו ביוזמתו של טולוס.
הערות שוליים

↑  Coriolanus באתר Box Office Mojo
↑  ארז דבורה, "קוריולאנוס": המדים החדשים של שייקספיר, באתר ynet, 7 במאי 2012.
פרץ ויירניק

| --- | --- |
אין תמונה חופשית
 לידה:  6 במרץ 1865 וילנה
 פטירה:  12 בפברואר 1936 (בגיל 70) ברוקלין
 
פרץ (פיטר) ויֶירניק (בכתיב יידי: וויערניק; באנגלית: Peter Wiernik;‏ 6 במרץ 1865, וילנה – 12 בפברואר 1936, ברוקלין, ניו יורק) היה עיתונאי ומסאי כותב יידיש. יהודי אמריקאי שהיה עורך היומון היידי הניו יורקי החשוב "מאָרגען זשורנאל" (מוֹרגֶן ז'ורנל) מהיווסדו ועד מותו.
ספריו

דער ווילנער גאון (ר' אליהו בן שלמה זלמן): דער גייסטיגער פיהרער פון מתנגדים, ניו יורק: אינטערנאציאָנאלע ביבליאָטהעק פערלאג קאָ., 1906.
די אידישע געשיכטע: פון אברהם אבינו ביז דיא יעצטיגע צייט, ניו יורק: ב’ ראבינאוויטץ, תרס"א.
געשיכטע פון דיא אידען אין אמעריקא: פון דיא פעריאָדע ווען דיא ניַיע וועלט איז ענטדעקט געוואָרען ביז היינטיגע צייט, ניו יורק: The Jewish Press Pub. Co.,‏ 1914.
History of the Jews in America: From the period of the discovery of the New World to the present time, New York: The Jewish Press Pub. Co., 1912. (2d ed., rev. and enl.: 1931; 3rd ed.: With a survey of forty years of Jewish life in America, 1932-1972 by Irving J. Sloan, New York: Hermon Press, 1972.)
לקריאה נוספת

Joseph Hirsch, Peter Wiernik and His Views, Ph.D. dissertation, Yeshiva University, 1974.
An Inventory to the Peter Wiernik and Bertha Wiernik collection, 1886-1950: Records of the American Jewish Joint Distribution Committee, 1916-1946, New York, N.Y.: Yeshiva University Archives, 1990.
הערות שוליים

↑  ברטה ויירניק, באנציקלופדיה לנשים יהודיות (באנגלית)
| --- | --- |
בקרת זהויות :  NLI: 987007272566005171  PLWABN: 9810613450305606  GND: 1076419259  ISNI: 0000 0000 6697 719X  LCCN: n91099239  SNAC: w6931cgv  VIAF: 53333827   WorldCat (עם VIAF): 53333827
ציד לווייתנאים באיי פארו

בהתאם לתקנות, גברים מתאספים על החוף של Vágur, באי Suðuroy, שהוא האי הדרומי ביותר של איי פארו,
על מנת להרוג את הלווייתנאים. התמונה היא מ-28 ביוני 2004
הים אחרי הצייד. אדום מדם
ציד לווייתנאים מתקיים באיי פארו כבר כאלף שנים, מאז המאה העשירית. האירוע מוסדר על ידי רשויות השלטון באיי פארו, אך לא על ידי הוועדה הבינלאומית לציד לווייתנים, בשל חילוקי דעות בנוגע לסמכותה.
כ-800 לווייתנים מסוג נתב גדול-סנפיר ניצודים במצטבר מדי שנה, במספר חופים ובמועדים שונים. הצייד מתקיים בעיקר במהלך הקיץ. האירוע, הנקרא בפארואזית "Grindadráp", אינו נושא אופי מסחרי. הוא מאורגן באופן קהילתי, המאפשר לכל אחד ליטול בו חלק. הציידים מקיפים תחילה את הלווייתנים עם סירותיהם בחצי גורן. הם מכוונים את הלווייתן המוביל אל החוף, לעיתים תוך שמכים בסירות על מנת לשבש את סונאר הלווייתנים, והלהקה כולה מגיעה לבסוף אל אזור החוף.
עם השנים שינו הציידים את חלק משיטות הצייד במטרה להפחית כמה שניתן את סבל הלווייתנים.
על פי רשויות איי פארו, פעילות ציד הלווייתנאים בחוף קיימת מזה מאות שנים. התיעוד הראשון של הציד היה בשנת 1584 והרישום נמשך באופן מסודר עד היום. הציד מתרחש בין יולי לספטמבר, ועונת השיא היא לרוב באוגוסט. לדברי הרשויות, הציד נועד לספק אוכל לתושבי האי. על אף שרוב הבשר והשומן מתחלק כבר בין המשתתפים באירוע, ניתן למצוא בשר לווייתן בחנויות האי במהלך השנה.
תושבי איי פארו רואים בציד חלק חשוב מהתרבות ומההיסטוריה שלהם, ואף צורך כלכלי. פעילים למען זכויות בעלי חיים מבקרים את הציד בטענה שהוא אכזרי ומיותר.
מספר הלווייתנים הניצודים מדי שנה, בתכלת מספר הלווייתנים הניצודים באיי פארו.
למרות הביקורת הקשה המופנית כנגד התושבים הציד נמשך והתושבים טוענים שציד הלווייתנים הוא הרבה יותר הומני מכל שחיטה של בעל חיים אחר, אשר בילה את חייו, במרבית המקרים מאחורי גדר ואף נוצל לתעשיית החלב או הביצים בטרם נשחט. לעומת זאת, לתפיסתם, הלוויתן הספיק לחיות במשך כל שנותיו באוקיינוס הפתוח ורק בדקות חייו האחרונות הובהל בכיוון החוף במטרה להישחט.
| תקופה | עדרים | לווייתנים | סקיננא |
| --- | --- | --- | --- |
| 1709-1950 | 1,195 | 178,259 | 1,360,160 |
| 1951-1960 | 122 | 18,772 | 99,102 |
| 1961-1970 | 130 | 15,784 | 79,588 |
| 1971-1980 | 85 | 11,311 | 69,026 |
| 1981-1990 | 176 | 18,806 | 108,714 |
| 1991-2000 | 101 | 9,212 | 66,284 |
| 2001 | 11 | 918 | 7,447 |
| 2002 | 10 | 626 | 4,263 |
| 2003 | 5 | 503 | 3,968 |
| 2004 | 9 | 1,010 | 8,276 |
| 2005 | 6 | 302 | 2,194 |
| 2006 | 11 | 856 | 6,615 |
| 2007 | 10 | 633 | 5,522 |
2008: 0
| 2009 | 3 | 310 | 2,974 |
| 2010 | 16 | 1,107 | 8,008 |
| 2011 | 10 | 726 | 4,682 |
| 2012 | 12 | 716 | 4,961 |
| 2013 | 11 | 1,104 | 8,302 |
| 2014 | 2 | 48 | 341 |
| 2015 | 7 | 501 | 3,559 |
| 2016 | 5 | 295 | 2,115 |
| 2017 | 19 | 1,203 | 9,396.5 |
| 2018 | 10 | 624 | 4,675 |
| 2019 | 12 | 682 | 5,294 |
| 2020 | 4 | 530 | 4,120 |
| 2021 |  | 615ב |  |
א. סקיננ הוא מדד דני עתיק השווה ל-38 ק"ג  בשר לוויתן ועוד 34 ק"ג שומן לוויתן (סך הכל 72 ק"ג) ב. בשנה זאת ניצודו גם 1,428 דולפינים.
ראו גם

ציד לווייתנאים
זכויות בעלי חיים
הערות שוליים

↑  הים נצבע באדום: יותר מ-1,400 דולפינים ניצודו באיי פארו, באתר ynet, 16 בספטמבר 2021
צייד החתולים

| --- | --- |

עטיפת הספר
 מידע כללי
 מאת:  אלמור לנארד 
 שפת המקור:  אנגלית 
 סוגה:  מתח, רומן
 מקום התרחשות:  פלורידה 
 הוצאה
 תאריך הוצאה:  1982 
 הוצאה בעברית
 הוצאה:  זמורה ביתן
 תאריך:  1990
 תרגום:  דפנה לוי
 מספר עמודים:  213
 קישורים חיצוניים
 הספרייה הלאומית:  001161016
 
צייד החתולים (באנגלית: Cat Chaser) הוא הספר מאת הסופר האמריקני אלמור לנארד, אשר יצא לאור בשנת 1990. בשנת 1989 עובד הספר לסרט קולנוע בבימויו של אייבל פרארה ובכיכובם של קלי מקגיליס, פיטר ולר וצ'ארלס דרנינג.
עלילה

עלילת הספר נפתחת בשנות השמונים כאשר ג'ורג' מוראן' איש עסקים גרוש החי במיאמי אשר שירת בעבר בנחתים, מפרסם מודעה במטרה לאתר לוחמת חופש אשר שש-עשרה שנים קדם לכן ארבה לו ולחבריו לכוח המשלוח האמריקני לרפובליקה הדומיניקנית בעת המהפכה. מוראן מסתבך במזימה בינלאומית הכוללת רצח. מוראן נדרש להתמודד עם פושעים ונוכלים מסוגים שונים ונסמך לשם כך על הכשרתו מימי הנחתים.
הערות שוליים

↑  אלמור לנארד, "צייד החתולים", הוצאת זמורה ביתן, 1990, עמוד 12.
↑  אלמור לנארד, "צייד החתולים", הוצאת זמורה ביתן, 1990, עמודים 212-213.
צביעה בהתזה

צביעה בהתזה היא טכניקה שבה מרססים בעזרת מכשיר ייעודי ציפוי דק של דבק, צבע, לכה וכדומה דרך האוויר על משטח. טכנולוגיות ההתזה השונות מיושמות בתהליכי ייצור שונים באופן ידני או אוטומטי ומאפשרות דפוסי התזה שונים.
סוגי מכשירים להתזה

קיימות טכנולוגיות שונות של צביעה בהתזה, ומשתמשים בהן לפי המטרה המיועדת. לדוגמה, מרססים דוגמת איירבראש הם כלים קטנים המוחזקים ביד ומטרתם לשמש בעבודות מפורטות כמו ריטוש תמונה, ציור או ציפוי עבודות אמנות. לעומת זאת, בטכנולוגיית האיירלס משתמשים במערכת גדולה יותר המשמשת לסימון כבישים או לכיסוי משטחים גדולים כמו קירות.
סוגי מכשירים להתזה > מרססים להתזה בעזרת לחץ אוויר

הסוגים הנפוצים ביותר של מכשירים להתזת צבע נעזרים באוויר דחוס כדי לנפץ את החומר המותז לרסיסים.
מבנה המרסס:
רוב המרססים בנויים מגוף אלומיניום דמוי אקדח, כאשר במרכזו מורכבת מחט הנשלטת על ידי הדק, ובקצה הקנה מורכבים נחיר (דיזה) וראש אוויר (AIR CUP). בנוסף מורכבים במרסס שסתום אוויר וווסתים לכיוון כמות האוויר, כמות החומר ורוחב המניפה.
המרססים בנויים כך שהלחיצה על ההדק מדורגת לשני שלבים: בשלב הראשון נפתח שסתום אוויר ומאפשר יציאה של אוויר דחוס אל ראש האוויר, ובלחיצה עמוקה יותר המחט הפנימית נמשכת לאחור ומתרחקת מהדיזה ובכך מאפשרת לאוויר ולצבע לפרוץ ולצאת קדימה דרך הדיזה וראש האוויר.
כאשר עוזבים את ההדק, שסתום האוויר חוזר למקומו וקפיץ הנמצא מאחורי המחט דוחף אותה בחזרה לעבר הדיזה כך שהיא תחסום את יציאת החומר.
ברוב המרססים ניתן לשנות את קוטר ההתזה וכמות יציאת החומר על ידי החלפת הדיזה, המחט, וראש האוויר, כאשר המידות הסטנדרטיות של חור הדיזה נעות בין מילימטר אחד לבין 2.5 מ"מ
נפוצים מרססים בתצורות שונות של הזנת חומר:
מרסס בעל מכל עליון. - המכל, שלרוב עשוי מטפלון, מחובר מעל למרסס. בתצורה זו החומר הנוזלי שוקע בעזרת כוח הכבידה אל הנחיר
מרסס בעל מכל תחתון. - המכל, שלרוב עשוי מאלומיניום, מחובר מתחת למרסס. בתצורה זו כאשר לוחצים על הדק המרסס זרם אוויר חזק זורם לכיוון הדיזה והחומר נשאב מהמכל אל הנחיר בעזרת יניקה ונטורית
מרסס מוזן מכל לחץ. - החומר שנתון במכל תחת לחץ נדחס אל המרסס דרך צינור לחץ
מבחינים בין טכנולוגיות שונות של מרססים על פי מבנה המרסס, צורת הנחיר, כמות החורים בראש האוויר והכיוונים שלהם וקובעים את סוג המרסס הדרוש בהתאם לייעוד המקצועי שלו. כך למשל לצורך התזת דבק מגע מומלץ להשתמש במרסס עם נחיר בקוטר של לפחות 2 מ"מ המוזן ממכל עליון או ממכל לחץ ולעומת זאת לגימור גבוה של לכה מומלץ להשתמש במרסס HVLP בעל נחיר בקוטר שבין 1.4 ל-1.8 מ"מ. להלן סקירה חלקית של טכנולוגיות המרססים הקיימות:
סוגי מכשירים להתזה > מרססים להתזה בעזרת לחץ אוויר > איירבראש

איירבראש הוא מרסס ידני קטן וקל משקל המשמש ליישום צבע נוזלי על אובייקט באמצעות אוויר דחוס. מדחס ממלא אוויר דחוס לתוך אגן צבע. כאשר לוחצים על הדק המרסס זרם האוויר הדחוס מוביל את הצבע לעבר נחיר (דיזה) המותקן בפיית האקדח שם הוא מתנפץ לטיפות קטנות ומשתחרר יחד עם האוויר בצורת תרסיס.
סוגי מכשירים להתזה > מרססים להתזה בעזרת לחץ אוויר > מרסס .H.V.L.P

מרסס זה דומה במבנהו למרסס התזה רגיל מבוסס טכנולוגיית איירבראש אך הוא צורך לחץ נמוך (LP). נפח גבוה (HV) של אוויר מניע את הצבע בלחץ אוויר נמוך. התוצאה היא ששיעור גבוה יותר של צבע מגיע אל משטח היעד ונוצרים פחות ריסוס עודף, בזבוז חומרים, וזיהום אוויר. כדי להשתמש במרסס HVLP באוויר דחוס ממדחס אוויר רגיל יש צורך להשתמש בוסת אוויר. לחלופין, יחידת טורבינה (נפוצה כזו המכילה מנוע כשל שואב אבק) יכולה לשמש להנעת האוויר ללא צורך בחיבור למדחס אוויר.
סוגי מכשירים להתזה > מרססים להתזה בעזרת לחץ אוויר > מרסס .L.V.L.P

כמו בHVLP, גם מרססים אלה מופעלים בלחץ נמוך (LP), אבל בנוסף הם משתמשים גם בנפח נמוך (LV) של אוויר לעומת מרססים רגילים וציוד HVLP. זהו מאמץ נוסף להגביר את יעילות ההעברה (כמות הציפוי שתיושם בסופו של דבר על פני היעד) של המרסס, תוך ירידה בכמות צריכת האוויר הדחוס.
סוגי מכשירים להתזה > תרסיס (ספריי)

מכל התרסיס מכיל צבע אותו רוצים להתיז. בנוסף מכיל התרסיס גז המשמש כחומר מניע ויוצר לחץ במכל, כך שבעת לחיצה על פיית המכל משתחרר הגז בלחץ ומתיז איתו טיפות מהחומר.
סוגי מכשירים להתזה > מערכת צביעה אלקטרוסטטית

מערכת זו, הידועה גם כ"צביעה בתנור", נועדה לצבוע משטחים בציפוי דק וחזק של צבע, הנתון כנוזל או כאבקה, באמצעות שדה חשמלי.
בשיטה זו משתמשים בתעשייה, בעיקר בתעשיית הרכב.
בתהליך היישום, מחברים את המוצר להארקה. הצבע, לעיתים בצורת אבקה המכילה מרכיבי מתכת, מונע בכוח אוויר דחוס ממכל, דרך צינור, אל מרסס ייעודי. בקצה המרסס מורכבת אלקטרודה, כך שביציאתם מהמרסס חלקיקי הצבע טעונים חשמלית. בין האלקטרודה והמוצר המוארק נוצר שדה חשמלי אשר דוחף את חלקיקי הצבע אל המשטח. לאחר שהצבע נצמד למשטח מכניסים את המשטח לתנור חם שממיס את אבקת הצבע וגורם להידבקותה הסופית למוצר.
יתרונותיה של שיטה זו הם מהירות היישום, פיזור אחיד ועמידות גבוהה בתנאי מזג אוויר קשים.
סוגי מכשירים להתזה > מערכת איירלס

זוהי מערכת המורכבת ממשאבה, צינור לחץ, ומרסס. הייחודיות במערכת זו היא שכתוצאה משימוש בלחצים גבוהים (220 PSI) אין צורך בשימוש באוויר דחוס. מערכות כאלו משמשות ליישום מהיר של צבע סמיך על משטחים גדולים.
שימושים

גרפיטי
אמנות צביעה בהתזה - נבדלת מהגרפיטי בעיקר במשטחי העבודה הדומים יותר לאמנות המסורתית
אמנות יפה פיסול וציור
צביעה תעשייתית ציוד אוטומטי המשמש ליישום צביעה בייצור המוני. נפוץ בעיקר בתעשיית הריהוט
צביעת קירות
סימוני תנועה בכביש
ראו גם

שאיפת ממסים נדיפים
פורדייט

איירבראש
קבוצת ה-WNBA של טורונטו

| --- | --- |
 תאריך ייסוד:  2026 
 מדינה:  קנדה 
 מיקום:  טורונטו, אונטריו
 ליגה:  ליגת ה-WNBA 
 www.wnba.com/toronto
 
קבוצת ה-WNBA של טורונטו היא קבוצת כדורסל נשים קנדית עתידית מטורונטו, אונטריו, הצפויה לשחק החל מ-2026 בליגת ה-WNBA.
היסטוריה

ב-13 מאי 2023 נערך משחק קדם עונה בין קבוצות ה-WNBA מינסוטה לינקס לשיקגו סקיי בסקושה-בנק ארנה שבטורונטו, והקהל הרב שהגיע וההתלהבות מהמשחק הוביל לספקולציות לפיהן העיר תכלול קבוצת נשים לצד טורונטו ראפטורס מה-NBA.
ה-WNBA הכריזה רשמית על יצירת המועדון ב-23 במאי, הקבוצה ה-14 בליגה והראשונה מחוץ לארצות הברית. הקבוצה תהיה בבעלותה של חברת Kilmer Sports בראשות איש העסקים לארי טננבאום, יושב ראש Maple Leaf Sports & Entertainment (MLSE), שבבעלותה קבוצות ספורט מקצועיות אחרות בעיר, טורונטו ראפטורס וטורונטו מייפל ליפס.
כל חברי מועצת הנגידים של ה-WNBA ושל ה-NBA הצביעו בעד ההחלטה למעט הניו יורק ניקס, שהיו בתהליך של תביעה נגד הראפטורס בשל גניבה לכאורה של מידע קנייני.
הערות שוליים

↑  'Toronto wants WNBA': First-ever game in Canada shows viability of expansion to Toronto, CBC Sports, ‏13 במאי 2024
↑  WNBA Expands to Canada with Toronto Selected as the League's 14th Team, ליגת ה-WNBA, ‏23 במאי 2024
↑  Toronto expansion team to join WNBA in 2026, per reports, ESPN, ‏10 במאי 2024
↑  Toronto awarded WNBA's 1st team outside U.S., to play in '26, ESPN, ‏23 במאי 2024
| ליגת ה-WNBA |
| --- | --- | --- |
| הבית המזרחי | אטלנטה דרים • אינדיאנה פיבר • וושינגטון מיסטיקס • ניו יורק ליברטי • קונטיקט סאן • שיקגו סקיי • טורונטו |  |
| הבית המערבי | דאלאס וינגס • לאס וגאס אייסז • לוס אנג'לס ספארקס • מינסוטה לינקס • סיאטל סטורם • פיניקס מרקורי • גולדן סטייט ואלקיריז • פורטלנד |  |
| פרסים | MVP של העונה הסדירה • MVP של סדרת הגמר • שחקנית ההגנה של העונה • רוקי השנה |  |
| שונות | דראפט • משחק האולסטאר • קבוצת העשור |  |
ציטראל

| --- | --- |
 כתיב כימי:  C₁₀H₁₆O 
 מספר CAS:  5392-40-5
 
ציטראל או לימונל הוא מרכיב עיקרי בשמן שבצמח עשב לימון, ובשמנים של צמחים אחרים מסוג עשב הלימון, והוא החומר שנותן לעשב הלימון את טעמו ואת ריחו הלימוני. הוא קיים גם בשמנים של ורבנה (לואיזה), מליסה, לימון ותפוז.
גרניאל - טראנס איזומר של ציטראל
נראל - ציס איזומר של ציטראל
תכונות כימיות

ציטראל הוא תרכובת כימית בעלת הנוסחה הכימית C10H16O. הציטראל הוא אלדהיד שמכיל קשרים כפולים (כלומר הוא גם אלקן), ומופיע בטבע כתערובת של שני איזומרים, ציס וטראנס, אשר מגדירים את הסטריאוכימיה (סידור מרחבי) שלו. לשני האיזומרים יש צבע צהבהב וריח אופייני של לימון. לצורת הטראנס, גרניאל, יש ריח חזק לעומת צורת הציס, נראל, שריחה עדין ומתוק יותר.
מחקרים

במחקר שנערך באוניברסיטת בן-גוריון ובשיתוף פעולה עם מרכז מדע ים המלח והערבה, בראשות ד"ר רבקה אופיר ופרופ' יעקב וינשטין, וד"ר נתיב דודאי מהמחלקה לצמחים ארומטיים במרכז המחקר נוה יער נמצא שציטראל הורג תאים סרטניים מבלי לפגוע בתאים רגילים ולכן הוא עשוי לסייע במלחמה בסרטן. המחקר נעשה על תאים שגדלו בתרבית בתוך מבחנות. ריכוז החומר הדרוש להרג התאים הסרטניים הוא נמוך, ונמצא במשקה שהוסף לו גרם אחד של עשב לימון. על פי המחקר, הציטראל הורג את התא הסרטני על ידי הפעלת מנגנון של מוות תאי מתוכנת.
שימושים

שמנים אתריים המופקים מהציטראל, משמשים בעיסוי לחיזוק שרירים והרגעת כאבי עצבים. שמנים אלה משמשים בתעשיית הסבונים והבשמים. כן, משמש הציטראל כבסיס לחומרי ארומה שונים שדרוש להם ריח אופייני של לימון.
ציטראל יכול לשמש לסינתזה של מספר תרכובות אורגניות, כמו למשל ויטמין A.
פריים וידאו

| --- | --- |

 סוג:  חברה בע"מ
 תקופת הפעילות:  7 בספטמבר 2006 – הווה (18 שנים)
 מייסדים:  אמזון 
 בעלות:  ארצות הברית אמזון
 שירותים עיקריים:  וידאו על פי דרישה, הפצה דיגיטלית, ספק שירותי הזרמת מדיה
 https://www.amazon.com/Video https://www.primevideo.com
 
פריים וידאו (באנגלית: Prime Video), או אמזון פריים וידאו (Amazon Prime Video), הוא שירות וידאו לפי דרישה (VOD) שפותח ומופעל על ידי חברת אמזון האמריקאית. השירות מציע סדרות טלוויזיה וסרטים להשכרה או לרכישה, ופריים וידאו שבו מבחר של תוכני מקור מבית אולפני אמזון לצד תוכני רכש של סרטים וסדרות, הכלול במנוי אמזון פריים. באנגליה, ארצות הברית ואוסטריה, הגישה לפריים וידאו זמינה גם במנוי לספריית הווידאו בלבד, בלי צורך במנוי אמזון פריים מלא. משרדי הראשיים של החברה ממוקמים בעיר סיאטל שבמדינת וושינגטון, ארצות הברית.
במדינות מסוימות מציע השירות בנוסף גם את שירות Amazon Channels, המאפשרת לצופים להירשם לספקי תוכן צד-שלישי, כגון 'שואוטיים' ו'סטארז', דרך מנוי פריים. השירות הושק ב-7 בספטמבר 2006 כ"אמזון אנבוקס" בארצות הברית. עם השנים השירות צמח וספריית התכנים התרחבה. ב-14 בדצמבר 2016 הושק השירות ברחבי העולם (למעט סין העממית, קובה, איראן, קוריאה הצפונית, רוסיה וסוריה). מבין המדינות החדשות, השירות נכלל במנוי אמזון פריים בבלגיה, קנדה, צרפת, הודו, איטליה, ספרד, פולין וברזיל, ואילו עבור כל שאר המדינות השירות זמין תמורת מחיר מנוי חודשי של 2.99$ לחודש בחצי השנה הראשונה ו-5.99$ לחודש לאחר מכן.
היסטוריה

השירות הושק ב-7 בספטמבר 2006 כ"אמזון אנבוקס" בארצות הברית. ב-4 בספטמבר 2008 שם השירות שונה ל-"Amazon VOD". ב-4 בספטמבר 2012 אמזון חתמה עם רשת הטלוויזיה Epix כדי להציג את תוכניהם בשירות הסטרימינג, כמהלך נגד מתחריהם, נטפליקס. בנוסף, בנובמבר 2013 אמזון הציגה את הקומדיות "Alpha House" ו-"Betas"', סדרות מקור הזמינות באופן בלעדי בשירות פריים וידאו. אמזון הציעה את שלושת הפרקים הראשונים של שתי הסדרות בבת אחת בחינם, ולאחר מכן, הפרקים השבועיים היו זמינים רק למנויי פריים וידאו.
בפברואר 2014, הודיעה אמזון כי שירות הסטרימינג הבריטי בבעלותה, LoveFilm, יתמזג לתוך שירות פריים וידאו. בינואר 2015, הסדרה "טרנספרנט" הפכה לסדרת הטלוויזיה הראשונה המופקת על ידי אולפני אמזון וכן הראשונה המשודרת באינטרנט באמצעות הזרמת מדיה שזכתה בפרס גלובוס הזהב על סדרת הקומדיה או הסדרה המוזיקלית הטובה ביותר.
בשנת 2015, אמזון השיקה את שירות Amazon Channels, המאפשרת לצופים להירשם לספקי תוכן צד-שלישי, כגון HBO בארצות הברית.
ב-30 ביולי 2015 הודיעה אמזון ששכרו את ג'רמי קלרקסון, ריצ'רד המונד וג'יימס מיי כדי ליצור תוכנית טלוויזיה בתחום הספורט המוטורי עבור פריים וידאו אשר נקראה מאוחר יותר בשם "המסע הגדול". בנובמבר 2016, וול סטריט ג'ורנל דיווח כי אמזון מבקשת זכויות שידור להזרמת שידורי נבחרות ספורט מקצועיות בארצות הברית כדי לבדל את השירות ממתחרותיה.
אמזון השיקה ב-14 בדצמבר 2016 את פריים וידאו, ב-200 מדינות בעולם, וביניהן ישראל.
במאי 2019 הצליחה אמזון לרכוש את הזכויות לשידור מחוץ לארצות הברית וקנדה של הסדרה "מסע בין כוכבים: פיקארד", שהפכה לסדרה הראשונה בזיכיון "מסע בין כוכבים" שתשודר בשוק הבינלאומי על ידי שירות זה ולא על ידי נטפליקס, שהחזיקה עד אז בזכויות על כל יתר סדרות הזיכיון. בינואר 2021 עלתה בשירות גם הסדרה "מסע בין כוכבים: סיפונים תחתונים".
במאי 2021 חברת אמזון רכשה את אולפני MGM תמורת 8.45 מיליארד דולר, על מנת להביא את מגוון הסרטים והסדרות של האולפנים לפריים וידאו.
מידע > איכות וידאו

בהתאם למכשיר, פריים וידאו תומך בסטרימינג באיכות Ultra HD ו-HDR. תכנים אחרים תומכים בסטרימינג באיכות HD עם שמע של דולבי דיגיטל 5.1 או דולבי דיגיטל פלוס. עבור תכנים המוצעים לרכישה (ולא כלולים במנוי פריים וידאו), האפשרות לצפייה באיכות HD ניתנת בדרך כלל במחיר נוסף.
מידע > דרישות

פריים וידאו זמין בכל העולם למעט סין, קובה, איראן, קוריאה הצפונית וסוריה. בתחילה השירות היה זמין רק לתושבי ארצות הברית, בריטניה, יפן, גרמניה ואוסטריה, מה שגרם ללקוחות שגרים מחוץ למדינות הזמינות להשתמש בשירותי VPN (רשת פרטית וירטואלית) כדי לעקוף את ההגבלות הגאוגרפיות.
לקוחות השירות יכולים להזרים תכנים במחשב באמצעות נגן HTML5 (הנתמך בדפדפנים גוגל כרום, פיירפוקס, אינטרנט אקספלורר 11, אדג', ספארי ואופרה).
פריים וידאו זמין גם במכשירי אמזון פייר, טלפונים חכמים, טאבלטים, טלוויזיות חכמות, נגני Blu-Ray וקונסולות עם חיבור פס רחב. טלוויזיות התומכות בשירות כוללות טלוויזיות של LG, פנסוניק, סמסונג וסוני. קונסולות התומכות בשירות הן: פלייסטיישן, Wii ,Xbox ו-Wii U.
מידע > מכשירים

| יצרן | סוג | מוצר | איכות> וידאו | איכות> אודיו | הערות |
| --- | --- | --- | --- | --- | --- |
| אמזון | מחשב לוח | Kindle Fire | 1080p | Up to Dolby Atmos support |  |
| אמזון | טלפון חכם | Fire Phone | 1080p | — |  |
| אמזון | מזרים מדיה | Fire TV | Up to 4K | Up to Dolby Digital 7.1 support |  |
| אמזון | מזרים מדיה | Fire TV Stick | Up to 1080p | Up to Dolby Digital 7.1 support |  |
| אפל | טלפון חכם | אייפון | Up to 1080p | — |  |
| אפל | מחשב לוח | אייפד | Up to 4K | Up to loudspeaker support |  |
| אפל | מזרים מדיה | Apple TV | Up to 4K | Up to Dolby Digital 5.1 | זמין בדור השלישי ומעלה. Dolby Digital 5.1 זמין בדור הרביעי ומעלה. 4K HDR זמין בדור החמישי בלבד. |
| גוגל | מערכת הפעלה | אנדרואיד | Varies |  | היישום זמין ב-Google Play. |
| LG | טלוויזיה חכמה | דגמי 2010+ |  |  |  |
| Nvidia | מזרים מדיה | Shield TV | 4K HDR |  |  |
| Nvidia | מזרים מדיה | Shield TV Pro | 4K HDR |  |  |
| מיקרוסופט | קונסולת משחקים | Xbox 360 | Up to 1080p | Up to Dolby Digital 5.1 support | עשוי להשתנות בהתאם למפרטי הדגמים. |
| מיקרוסופט | קונסולת משחקים | Xbox One | Up to 4k | 7.1 surround sound support | רק דגמי Xbox One S ו-X תומכים באיכות 4K. דגמי Xbox One בסיסיים תומכים ב-1080p ומטה. |
| נינטדו | קונסולת משחקים | Wii | 480i | — |  |
| נינטדו | קונסולת משחקים | Wii U | 720p | 5.1 Linear PCM Analog stereo |  |
| נינטדו | קונסולת כף-יד | DSi | — | — | כל דגם |
| נינטדו | קונסולת כף-יד | 3DS | nHD | סטריאו | כל דגם |
| נינטדו | קונסולת כף-יד | 2DS | nHD | מונו | כל דגם |
| Roku | מזרים מדיה | Roku | Up to 1080p | HDMI out |  |
| Roku | מזרים מדיה | Roku 2 | Up to 1080p | HDMI out |  |
| Roku | מזרים מדיה | Roku LT | Up to 720p | HDMI out |  |
| Roku | מזרים מדיה | Roku 3 | Up to 1080p | HDMI out |  |
| Roku | מזרים מדיה | Roku 4 | Up to 4K | HDMI out |  |
| סמסונג | טלוויזיה חכמה | דגמי 2010+ | Varies | Varies |  |
| סוני | 2015+Android TV | BRAVIA | Up to 4K | Up to Dolby Digital 7.1 |  |
| סוני | קונסולת משחקים | PlayStation 3 | 1080p | LCPM Dolby Digital 5.1 |  |
| סוני | קונסולת משחקים | PlayStation 4 | HDMI | רק דגמי PS4 Pro ו-Slim תומכים ב-4K. |  |
| סוני | קונסולת כף-יד | PlayStation Vita | nHD | סטריאו |  |
| סוני | Microconsole | PlayStation TV | HDMI out | 2-channel LCPM |  |
תוכני מקור בולטים > סדרות

המסע הגדול (מאז 2016)
גברת מייזל המופלאה (מאז 2017)
ג'ק ראיין (מאז 2018)
הבנים (מאז 2019)
קרניבל רואו (מאז 2019)
ציידים (מאז 2020)
העלאה (מאז 2020)
בלתי מנוצח (מאז 2021)
מחזור כישור הזמן (מאז 2021)
ריצ'ר (מאז 2022)
המרעה המערבי (מאז 2022)
רשימת החיסול (מאז 2022)
שר הטבעות: טבעות הכוח (מאז 2022)
הפריפריאל (מאז 2022)
זוקי מכוכב רובי (מאז 2023)
תוכני מקור בולטים > סדרות עבר

טרנספרנט (2014–2019)
האיש במצודה הרמה (2015–2019)
אבודים בעוץ (2015 –2018)
Z: ההתחלה של הכל (2015–2017)
גוליית (2016–2021)
הרפתקאות רוקי ובולווינקל (2018–2019)
המרחב (2019–2022)
עלילות מהלולאה (2020)
אוטופיה (2020)
הפראיות (2020–2022)
אני יודע מה עשית בקיץ האחרון (2021)
כולם אוהבים את נאטי (2021)
הבנים מציגים: שטני (2022)
10 אחוז (2022)
מחלקות העיתונים (2022)
תוכני מקור בולטים > סרטים

2019: השמיים הם הגבול
2020: סרט המשך בוראט
2021: מגלה את אמריקה 2
2021: ללא חרטה
2021: מלחמת המחר
2021: מחשמלת
2021: סינדרלה
2021: כולם מדברים על ג'יימי
2021: ניצחון לבים
2022: סמאריטן
2022: ארגנטינה, 1985
2022: השוטר שלי
2023: מישהו שפעם הכרתי
2023: כנופיות לאגוס
2023: אדום, לבן וכחול מלכותי
פרסים ומועמדויות

| שנה | פרס | קטגוריה | מועמד (ים) | תוצאה |
| --- | --- | --- | --- | --- |
| 2017 | גיוון במדיה | Broadcaster of the Year | אמזון וידאו בריטניה | זכייה |